युवा कार्यक्रम एवं खेल मंत्रालय
रिकर्व में सचिन गुप्ता ने किया क्लीन स्वीप, दूसरे पायदान पर पहुंची लवली प्रोफेशनल यूनिवर्सिटी
आज खेलो इंडिया यूनिवर्सिटी गेम्स 2021 में दिलचस्प और बड़े मुकाबलों का दिन रहा, जिसमें तीरंदाज और निशानेबाजों का दबदबा बना रहा।
लेकिन तीरंदाजों और निशानेबाजों के इस जबरदस्त प्रदर्शन के पहले, स्वर्ण पदकों पर एकतरफा कब्जा देखने को मिला और सुबह सचिन गुप्ता की तीरंदाजी ने अपना दबदबा बनाए रखा। 23 साल के तीरंदाज ने रिकर्व आर्चरी के 3 फाइनल में 3 स्वर्ण पदक जीते। यह किसी भी तीरंदाज द्वारा इस प्रतिस्पर्धा में दिखाया गया सबसे प्रभुत्वशाली खेल था। कुरुक्षेत्र यूनिवर्सिटी के गुप्ता ने अपनी जीत के सिलसिले की शुरुआत पुरुषों के एकल वर्ग में यशदीप भोगे को एक करीबी मैच में 6-4 से हराकर की। एक घंटे बाद उन्होंने मिश्रित वर्ग में कीर्ति के साथ टीम बनाकर स्वर्ण पदक जीता। दिन खत्म होने के साथ सचिन गुप्ता ने पुरुष टीम का हिस्सा रहते हुए तीसरा स्वर्ण पदक अपने नाम किया।
गुप्ता पांच साल के अंतराल के बाद इस प्रतिस्पर्धा में लौटे हैं। आठवीं वरीयता प्राप्त गुप्ता ने इन खेलों में अपने प्रतिस्पर्धियों को बुरे तरीके से हराया। उन्होंने कहा, "यह मेरे लिए सत्र की बेहद शानदार शुरुआत है। साल के इस वक्त में इस तरह की प्रतिस्पर्धा बहुत बेहतर है। इससे विश्व कप के दूसरे चरण में पहुंचे के लिए मेरे आत्मविश्वास में बढ़ोतरी हुई है।
बैंगलोर सिटी यूनिवर्सिटी ने पुरुषों की हॉकी में अपना केआईयूजी टाइटल का बचाव करने में कामयाबी पाई। फील्ड मार्शल केएम करिअप्पा स्टेडियम में स्थानीय समर्थकों की एकतरफा भीड़ के बीच बीसीयू ने गुरु नानक देव यूनिवर्सिटी से फाइनल खेला। कड़ी प्रतिस्पर्धा वाले इस मैच की प्रवृत्ति का बखान एकतरफा गोल स्कोर नहीं कर सकता। बीसीयू के खिलाड़ी हरीश मुतगर ने 3-0 की अपनी टीम की जीत में दो गोल लगाए और इस प्रतियोगिता के सबसे बेहतरीन खिलाड़ियों में शामिल होने की अपनी साख को और भी ज्यादा मजबूत किया। मुतगर ने इस प्रतियोगिता में सबसे ज्यादा गोल किए हैं।
मैच के बाद बात करते हुए जीएनडीयू के मैनेजर जीएस संघा ने अपनी टीम द्वारा खोए मौकों की बात कही, लेकिन उन्होंने यह भी कहा कि उनके खिलाड़ियों के लिए यह अच्छा अनुभव रहा। संघा ने कहा, "इंटर यूनिवर्सिटी चैंपियनशिप में हम क्वार्टर फाइनल में ही बाहर हो गए थे, लेकिन यहां हम फाइनल तक पहुंचे।" उन्होंने आगे कहा, "आज भी कुछ अहम पलों में थोड़े से सुधार के साथ हम जीत की तरफ बढ़ सकते थे।" संघा ने बीसीयू को न केवल जीतने, बल्कि एकतरफा ढंग से जीतने का श्रेय भी दिया। उन्होंने कहा, "वह यहां सबसे बेहतरीन टीम है। उनकी तैयारी, उनका खेल, उनकी हर चीज प्रशंसा योग्य है।"
फाइनल देखते हुए एशियन गेम्स में स्वर्ण पदक जीतने वाले आशीष बल्लाल ने इन खेलों द्वारा युवा खिलाड़ियों को दिए जाने वाले मंच और जमीनी स्तर पर ढांचे को मजबूत करने की तारीफ की। बल्लाल ने कहा, "एक युवा खिलाड़ी के तौर पर आप सिर्फ प्रतियोगिताएं और मैच खेलकर ही बेहतर होते हैं। नहीं तो यह ऐसा है कि आप पढ़ते जाते हैं, लेकिन आपको कभी परीक्षा नहीं देना। खेलों इंडिया खेल इस मायने में एक शानदार शुरुआत है कि इससे युवा खिलाड़ियों को अनुभव हासिल करने और अपनी क्षमताओं को बेहतर करने का मौका मिलता है।"
नतीजे 
एथलेटिक्स
पुरुष वर्ग
20 किलोमीटर रेस वॉक: 1. अक्षदीप सिंह 1:26.44.00  2. अंशुल ढौंडियाल  1:29.07.00; 3. परमजीत बिष्ट  1:29.33.00.
महिला वर्ग
100 मीटर बाधा दौड़: 1. अपर्णा रॉय  14.28; 2. के नंदिनी  14.52; 3. एन रोज टॉमी  14.58
पहलवानी
ग्रीको रोमन
130 किलोग्राम: 1. सतीश  2. अशोक ग्रेवाल  3. तुषार दुबे 
तीरंदाजी
पुरुष एकल रिकर्व: फाइनल: सचिन गुप्ता  ने हराया यशदीप भोगे  6-4; कांस्य पदक: सुमेध महोड ।
पुरुष रिकर्व टीम: 1 कुरुक्षेत्र यूनिवर्सिटी  हराया रानी दुर्गावती यूनिवर्सिटी  4-4 ; कांस्य पदक: संत गाडगे बाबा अमरावती यूनिवर्सिटी।
महिला एकल रिकर्व: फाइनल: चरुता कमलापुर  हराया भावना  5 -5 , चरुता के तीर केंद्र के ज्यादा पास थे; कांस्य पदक रूमा बिश्वास 
महिला रिकर्व टीम: फाइनल: महर्षि दयानंद यूनिवर्सिटी  ने पंजाबी यूनिवर्सिटी  को 6-0 से हराया; कांस्य पदक: सावित्रीबाई फुले यूनिवर्सिटी।
रिकर्व मिश्रित टीम: फाइनल: कुरुक्षेत्र यूनिवर्सिटी  ने संत गाडगे बाबा अमरावती यूनिवर्सिटी  को 5-3 से हराया; कांस्य पदक: लवली प्रोफेशनल यूनिवर्सिटी।
हॉकी
पुरुष: फाइनल: बैंगलोर सिटी यूनिवर्सिटी 3  ने हराया गुरु नानक देव यूनिवर्सिटी 0 को; कांस्य पदक: सावित्री बाई फुले पुणे यूनिवर्सिटी 2  ने पंजाबी यूनिवर्सिटी 2  को शूटआउट में 4-0 से हराया।
टेनिस
पुरुष:
महिला: फाइनल: उस्मानिया यूनिवर्सिटी ने राजस्थान यूनिवर्सिटी को 2-0  से हराया; कांस्य पदक: गुजरात यूनिवर्सिटी ने हेमचंद्रचार्या उत्तर गुजरात यूनिवर्सिटी को 2-0 से हराया।
फेंसिंग
पुरुष:
टीम फॉइल: 1. गुरु नानक देव यूनिवर्सिटी  ने लवली प्रोफेशलन यूनिवर्सिटी  को 45-32 से हराया; कांस्य पदक पंजाब यूनिवर्सिटी, पेरियार यूनिवर्सिटी
टीम एपी: 1. गुरु नानक देव यूनिवर्सिटी ; 2. सरदार पटेल यूनिवर्सिटी; 3. लवली प्रोफेशनल यूनिवर्सिटी, मुंबई यूनिवर्सिटी
निशानेबाजी
महिला
10 मीटर व्यक्तिगत एयर पिस्टल: फाइनल: युविका तोमर  16 ने राधिका तंवर 6  को हराया; कांस्य पदक: अल्का सिंह 
10 मीटर एयर पिस्टल टीम: 1. चौधरी चरण सिंह यूनिवर्सिटी, मेरठ  1702 अंक; 2. महर्षि दयानंद यूनिवर्सिटी 1680; 3. गुरु जंबेश्वर यूनिवर्सिटी 1673
50 मीटर राइफल 3 पोजिशन व्यक्तिगत: फाइनल: आशी चौकसे  17 ने हराया सृष्टि मिश्रा  15 को; कांस्य पदक: माणिनी कौशिक 
50 मीटर राइफल 3 पोजिशन टीम: 1. बरकतउल्लाह यूनिवर्सिटी  1710 अंक; 2. सौराष्ट्र यूनिवर्सिटी 1680 पंजाबी यूनिवर्सिटी, चंडीगढ़ 1666.
व्यक्तिगत स्कीट शूटिंग: आशी चौकसे  17 ने हराया सृष्टि मिश्रा  15 को; कांस्य पदक: मणिनी कौशिक 
टीम स्कीट शूटिंग: 1 बरकतउल्लाह यूनिवर्सिटी  1710; 2. सौराष्ट्र यूनिवर्सिटी 3. पंजाबी यूनिवर्सिटी.
योगासन
पुरुष टीम: 1. राष्ट्रसंत तुकादोजी महाराज यूनिवर्सिटी 504.9 ; 2. शिवाजी यूनिवर्सिटी 501.3; 3. चौधरी बंशीलाल यूनिवर्सिटी 490.37
महिला टीम: 1. सावित्रीबाई फुले पुणे यूनिवर्सिटी 500 ; 2. राष्ट्रसंत तुकादोजी महाराज यूनिवर्सिटी 497.05; 3. गुरु जंबेश्वर यूनिवर्सिटी 493.2
अन्य नतीजे
फुटबॉल
पुरुष 
एमजी यूनिवर्सिटी 3  ने हराया कालीकट यूनिवर्सिटी 0 को; केरल यूनिवर्सिटी 1  ने पंजाब यूनिवर्सिटी 1  को पेनाल्टी शूटआउट में 4-3 से हराया।
कबड्डी
पुरुष
ग्रुप ए: वीर बहादुर यूनिवर्सिटी ने महर्षि दयानंद यूनिवर्सिटी को 47-41 से हराया: कोटा यूनिवर्सिटी ने चौधरी बंशीलाल यूनिवर्सिटी को 39-38 से हराया।
ग्रुप बी: गुरु नानक देव यूनिवर्सिटी ने महात्मा गांधी काशी यूनिवर्सिटी को 42-39 से हराया; सीवी रमन यूनिवर्सिटी ने लवली प्रोफेशनल यूनिवर्सिटी को 56-40 से हराया
महिला
ग्रुप ए: हिमाचल प्रदेश यूनिवर्सिटी ने भारती विद्यापीठ यूनिवर्सिटी को 51-27 से हराया; हिमाचल प्रदेश यूनिवर्सिटी ने सावित्री बाई फुले यूनिवर्सिटी को 38-24 से हराया।
ग्रुप बी: महर्षि दयानंद यूनिवर्सिटी ने गुरुनानक देव यूनिवर्सिटी को 42-18 से हराया; कुरुक्षेत्र यूनिवर्सिटी ने मैंगलोर यूनिवर्सिटी को 52-24 से हराया; कुरुक्षेत्र यूनिवर्सिटी ने गुरु नानक यूनिवर्सिटी को 58-23 से हराया।